                                                              ATKLĀTS KONKURSS
“Poligonu apsaimniekošanas tehnikas iegāde (piecas daļas)”
(identifikācijas Nr. VAMOIC 2024/28) 
iepirkuma komisijas 20.06.2024 sēdē sniegtās atbildes
uz piegādātāju uzdotajiem jautājumiem


I daļa – “Universālais ekskavators – iekrāvējs”
1. Jautājums: 
Tehniskās specifikācijas 8. punktā “Rakšanas iekārtas parametri un aprīkojums” ir prasība: “Jābūt hidrauliski pārbīdāmai (labā/kreisā puse) ekskavatora iekārtai”.
Šāda tipa ekskavatoriem parasti rakšanas iekārta pa labi un pa kreisi tiek pārbīdīta ar pašu ekskavatora roku, atspiežoties pret zemi un lietojot kausa un strelas cilindrus. 
Lūdzu precizēt, vai šāda veida pārbīde var tikt uzskatīta par atbilstošu konkursa tehniskās specifikācijas 8. punktā izvirzītajai prasībai?
Atbilde:
Netiks uzskatīta par atbilstošu tehniskās specifikācijas prasībām. Universālajam ekskavatoram-iekrāvējam atbilstoši tehniskās specifikācijas 8.punkta prasībām ir jābūt aprīkotam ar “Jābūt hidrauliski pārbīdāmai (labā/kreisā puse) ekskavatora iekārtai”. 
2. Jautājums: 
Tehniskās specifikācijas 27. punktā ir prasība “Garantija vismaz 1000 motorstundas”. 
Gadījumā, ja motorstundu nostrāde ir neliela, tad var izveidoties situācija, ka tehnika 1000 motorstundu robežu vart sasniegt pat pēc 24 vai 36 mēnešiem. Tanī gadījumā tehnikai būtu jāveic arī papildus ikgadējās apkopes neskatoties uz nostrādāto motorstundu skaitu. Neveicot šīs apkopes var rasties tehnikas bojājumi.
Lūdzu papildināt šo minimālo 1000 motorstundu prasību arī ar laika ierobežojumu.
Atbilde:
Garantijas nosacījums netiks papildināts ar laika ierobežojumu. Pastāv iespēja, ka tehnika 1000mot/h sasniegs 2 līdz 3 gadu laikā. Apkopes tiks veiktas atbilstoši tehniskās specifikācijas 29.punktā iesniegtajai informācijas un intervāliem. 

III daļa – “Pļaujmašīna-smalcinātājs”
1. Jautājums: 
Tehniskajā specifikācijā 3. punktā ir noteikts, ka pļaušanas darba platumam ir jābūt no 2000 mm līdz 2200 mm.
Jautājums - Vai šis noteiktais parametrs piedāvājamai precei var būt lielāks – 2300 mm, ja prece atbilst citām tehniskajā specifikācijā minētajām prasībām?
Ņemot vērā, ka šī rādītaja neatbilstība [..] ieskatā nekādā veidā neietekmē preces izmantošanu iepirkuma mērķim, preces neatbilstība šim tehniskās specifikācijas punktam nepamatoti ierobežo citu pretendentu, tai skaitā, [..], dalību iepirkumā. Tādējādi, ja Jūsu atbilde uz jautājumu ir ar noliegumu, tad lūdzam sniegt paskaidrojumu minētās tehniskās specifikācijas prasības nepieciešamībai.
Atbilde:
Piedāvātajai precei ir jāatbilst visām tehniskās specifikācijas prasībām.

Par līguma projektu
1. Jautājums: 
Lūdzam Līguma 11.3.1.punktā norādīt nokavējuma termiņu, pēc kura notēcēšanas Pasūtītājs ir tiesīgs izbeigt Līgumu, jo pretējā gadījumā Pasūtītājam ir šādas tiesības jau nakamajā dienā pēc saistības izpildes termiņa notecēšanas. Lūdzam izteikt Līguma 11.3.1.punktu sekojošā redakcijā:
“11.3.1. Piegādātājs nokavējis kādu no Līguma 4. vai 7.sadaļā minētajiem termiņiem, un nokavējums ir ilgāks par 30 kalendārām dienām”. 
Atbilde:
Līguma 11.3.1. punkts tiek precizēts. Lūdzam skatīt pielikumu.

2. Jautājums: 
Lūdzam izteikt Līguma 11.4.punktu sekojošā redakcijā:
“11.4. Izbeidzot Līgumu saskaņā ar 11.3.punktu, Piegādātājam pēc Pasūtītāja pieprasījuma ir pienākums maksāt Līgumā noteikto līgumsodu”. 

Lūdzam izņemt no norādītā punkta vārdkopu: “un atlīdzināt Pasūtītājam visus šajā sakarā radušos zaudējumus”, jo šis pienākums rada Piegādātājam neattaisnoti augstu biznesa risku.
Atbilde:
Zaudējuma atlīdzību noteic Civillikums un, ja pasūtītājam zaudējumi tiks nodarīti, tad uzņēmējam būs pienākums tos atlīdzināt atbilstoši Civillikuma noteikumiem.

3. Jautājums: 
Lūdzam izteikt Līguma 11.5.punktu sekojošā redakcijā:
“11.5. Pasūtītājam citos gadījumos ir tiesības vienpusēji atkāpties no Līguma 30 (trīsdesmit) kalendārās dienas iepriekš rakstveidā brīdinot Piegādātāju un samaksājot par faktiski piegādāto Līguma noteikumiem atbilstošo Preci, kas pieņemta Līgumā noteiktajā kārtībā, kā arī samaksājot līgumsodu 10 % apmērā no pasūtītās, bet vēl nepiegādātās preces vērtības.
Līguma noteikumiem jābūt samērīgiem un vienādiem abām pusēm. Jūsu Līguma redakcijā Piegādātājam ir uzlikts pienākums gan samaksāt līgumsodu, gan atlīdzināt zaudējumus, bet Pasūtītājam ir pielīgtas tiesības atkāpties no Līguma, nesamaksājot neko, lai gan Piegādātājam radīsies zaudējumi, jo prece ir jāpasūta un ir jāsamaksā ražotājam avanss”.
Atbilde:
Zaudējumi tiek atlīdzināti atbilstoši Civillikuma noteikumiem.

4. Jautājums: 
Lūdzam papildināt 11.sadaļu ar sekojoša satura 11.9.punktu:
“11.9. Līgumsoda samaksa atbrīvo puses no pienākuma atlīdzināt zaudējumus”.
Atbilde:
[bookmark: _GoBack]Līgums netiks papildināts ar jaunu punktu, zaudējumi tiek atlīdzināti atbilstoši Civillikuma noteikumiem.

Pielikumā:
20.06.2024 Precizētais līguma projekts

Iepirkuma komisijas priekšsēdētāja:					D.Galaktionova 
	
Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.


